CELEX: 32007D0137
Language: hu
Date: 2007-02-23 00:00:00
Title: 2007/137/EK: A Bizottság határozata ( 2007. február 23. ) a 2006/805/EK határozatnak a Németországban a klasszikus sertéspestis ellen alkalmazott járványvédelmi intézkedések tekintetében történő módosításáról (az értesítés a C(2007) 535. számú dokumentummal történt) (EGT vonatkozású szöveg )

24.2.2007   
            
            
               HU
            
            
               Az Európai Unió Hivatalos Lapja
            
            
               L 57/25
            
         
      A BIZOTTSÁG HATÁROZATA
   
   (2007. február 23.)
   a 2006/805/EK határozatnak a Németországban a klasszikus sertéspestis ellen alkalmazott járványvédelmi intézkedések tekintetében történő módosításáról
   (az értesítés a C(2007) 535. számú dokumentummal történt)
   (EGT vonatkozású szöveg)
   (2007/137/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (1) és különösen annak 10. cikke (4) bekezdésére,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (2) és különösen annak 9. cikke (4) bekezdésére,
   mivel:
   
               (1)
            
            
               Az egyes tagállamokban a klasszikus sertéspestisre vonatkozó járványvédelmi intézkedésekről szóló, 2006. november 24-i 2006/805/EK bizottsági határozatot (3) annak következtében fogadták el, hogy az érintett tagállamokban kitört a klasszikus sertéspestis-járvány. A határozat a klasszikus sertéspestisre vonatkozóan járványvédelmi intézkedéseket állapít meg az érintett tagállamokban.
            
         
               (2)
            
            
               Németország tájékoztatta a Bizottságot, hogy a járványügyi helyzet Rajna-vidék-Pfalz szövetségi állam egyes területein jelentős mértékben javult. A 2006/805/EK határozatban az e területek tekintetében előírt intézkedéseket ezért a továbbiakban nem kell alkalmazni.
            
         
               (3)
            
            
               A 2006/805/EK határozatot ezért ennek megfelelően módosítani kell.
            
         
               (4)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2006/805/EK határozat melléklete helyébe e határozat mellékletének szövege lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2007. február 23-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 224., 1990.8.18., 29. o. A legutóbb a 2002/33/EK európai parlamenti és tanácsi irányelvvel (HL L 315., 2002.11.19., 14. o.) módosított irányelv.
   
      (2)  HL L 395., 1989.12.30., 13. o. A legutóbb a 2004/41/EK európai parlamenti és tanácsi irányelvvel (HL L 157., 2004.4.30., 33. o.) módosított irányelv.
   
      (3)  HL L 329., 2006.11.25., 67. o.
   
      MELLÉKLET
      
         
            „MELLÉKLET
            I.   RÉSZ
            1.   Németország
            A.   Rajna-Pfalz
            
                        a)
                     
                     
                        Ahrweiler körzetben: a következő települések: Adenau és Altenahr;
                     
                  
                        b)
                     
                     
                        Daun körzetben: a következő települések: Obere Kyll és Hillesheim, Daun település, Betteldorf, Dockweiler, Dreis-Brück, Hinterweiler és Kirchweiler helységek, Kelberg település, Beinhausen, Bereborn, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Mannebach, Neichen, Nitz, Reimerath és Welcherath helységek, Gerolstein település, Berlingen, Duppach, Hohenfels-Essingen, Kalenborn-Scheuern, Neroth, Pelm és Rockeskyll helységek, valamint Gerolstein város;
                     
                  
                        c)
                     
                     
                        Bitburg-Prüm körzetben: Prüm település, Büdesheim, Kleinlagenfeld, Neuendorf, Olzheim, Roth bei Prüm, Schwirzheim és Weinsheim helységek.
                     
                  B.   Észak-Rajna-Vesztfália
            
                        a)
                     
                     
                        Euskirchen körzetben: Bad Münstereifel, Mechernich és Schleiden városok, illetve a következő helységek: Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim, Wißkirchen (Euskirchen városban), továbbá a következő települések: Blankenheim, Dahlem, Hellenthal, Kall és Nettersheim;
                     
                  
                        b)
                     
                     
                        Rhein-Sieg körzetben: Meckenheim és Rheinbach városok, Wachtberg település, Witterschlick, Volmershofen, Heidgen helységek (Alfter település közigazgatási területén), továbbá Buschhoven, Morenhoven, Miel és Odendorf helységek (Swisttal település közigazgatási területén).
                     
                  
                        c)
                     
                     
                        Aachen városa: az A 4-es, A544-es autópályától és a B 1-es szövetségi úttól délre;
                     
                  
                        d)
                     
                     
                        Bonn városa: az 56-os szövetségi úttól és az A565-ös autópályától délre (Bonn-Endenichtől Bonn-Poppelsdorfig) és a 9-es szövetségi úttól délnyugatra;
                     
                  
                        e)
                     
                     
                        Aachen körzetben: Monschau és Stolberg városok, Simmerath és Roetgen települések;
                     
                  
                        f)
                     
                     
                        Düren körzetben: Heimbach és Nideggen városok, Hürtgenwald és Langerwehe települések;
                     
                  2.   Franciaország
            Alsó-Rajna és Moselle megyékben a Rajnától és a Marne–Rajna csatornától nyugatra, az A4-es autópályától északra, a Saar folyótól keletre, a német határtól, illetőleg Holtzheim, Lingolsheim és Eckbolsheim településektől pedig délre eső területek.
            II.   RÉSZ
            1.   Szlovákia
            A következő állat-egészségügyi és élelmiszerügyi igazgatási körzetek területe: Trencsén (amely Trencsén és Bán körzeteket foglalja magában), Privigye (amely Privigye és Simony körzeteket foglalja magában), Puhó (amely csak Illava körzetet foglalja magában), Garamszentkereszt (amely Garamszentkereszt, Zsarnóca és Selmecbánya körzeteket foglalja magában), Zólyom (amely Zólyom, Krupina és Gyetva körzeteket foglalja magában), Losonc (amely Losonc és Poltár körzeteket foglalja magában) és Nagykürtös.
            III.   RÉSZ
            1.   Bulgária
            Bulgária egész területe.”